Op verskeie fronte in die land word miljarde rand begroot en gestoot vir uitsluitlik swart bemagtiging. So het pres. Cyril Ramaphosa tydens die spitsberaad oor werke (Jobs summit) op 4 Oktober in Johannesburg aangekondig dat die regering ŉ bedrag van R100 miljard oormerk om uitsluitlik swart nyweraars te finansier. Dit sal bestuur word deur die Financial Sector Transformation Council en die Dept. van Handel en Nywerheid.
Die jeugbemagtigingsprojek, YES, van pres. Ramaphosa, wat met algemene belastingbetaalde bedryf word, is slegs vir swart, bruin en Indiër jeugdiges en sluit spesifiek blanke jeugdiges uit. Die projek is daarop gemik om jeugdiges tussen die ouderdomme van 18 en 35 te ondersteun om spoedig ŉ werk of ŉ heenkome te vind.
Nog ŉ geval is Sanlam, wat ŉ eeu gelede as Afrikaner-besigheid begin is en pas sowat R9,4 miljard beskikbaar gestel het eksklusief vir swart bemagtiging. Dit sluit in hulp aan 75 swart skole en kom te midde van talle Afrikaanse blanke skole wat veg om oorlewing.
Pas is ook bekendgemaak dat Toyota SA en Volkswagen SA, in samewerking met die motornywerheidsbedryf, honderde miljoene rand gaan belê in eksklusiewe swart motorfirmas – die bedrag van R574 miljoen word genoem.
Te Kwaggafontein wes van Bloemfontein word tans een van die grootste ligte industriële en kommersiële ontwikkelings in sentraal Suid-Afrika voltooi. Die ontwikkeling bestaan uit drie komponente, nl. 38 Quagga Industriële Park met 95% voltooiing, ontwikkeling van die Industrial 44 industriële kompleks met 13 eenhede wat vinnig voltooiing nader en die beskikbaarheid van sowat 160 000 m2 grond met 'n verskeidenheid sonerings.
Wat hierdie ontwikkelings besonder gunstig en voordelig maak vir beleggers, is die uitstekende ligging naby die N1 snelweg en die N8 roete tussen Bloemfontein en Kimberley, asook ander groot besighede in dieselfde area, soos Makro, Volvo, MAN, Itau Milling, e.s.m. Daarby is die gebied waarin dit geleë is veilig en skoon, terwyl dit in wyer verband deel vorm van die Bloemfontein-Kimberley korridor.
Met die land wat feitlik tot in die afgrond gekorrupteer is deur die ANC-regering, die staatskas wat bykans leeg is, die aanhoudende moorde van swart op wit beide op die platteland en in dorpe en stede en die ongeëwenaarde rassediskriminasie teen blanke burgers wil ons die eenvoudige vraag vra: Is daar ŉ volhoubare toekoms vir spesifiek die Afrikaner in Suid-Afrika?
Om ŉ lang storie kort te maak, een eenvoudige vraag: Gee vir ons drie goeie redes waarom die Afrikanervolk nog sy heil en toekoms binne die huidige SA moet soek en nie moet wegbreek om op eie gedeelte grondgebied sy selfbeskikking uit te leef nie? Is dit dalk tyd vir Afrikaner-leierskap om op te staan en die geregverdigde eise vir selfbeskikking tot op die vlak van soewereine vryheid op eie grondgebied te stel?
Twee nuwe banke in 2019
Die tweede is ŉ nuwe digitale bank, Bank Zero, wat hoofsaaklik op digitale platform bedryf gaan word as ŉ nuwe konsep in bankwese in die land. Die uitvoerende hoof is Michael Jordaan, voorheen uitvoerende hoof van FNB.
Albei banke het reeds die nodige klaring en lisensies by SA Reserwebank verkry.
Mount Edgecombe Wisselaar aan Noordkus voltooi
Te midde van die meesal slegte nuus in SA kom ŉ brokkie goeie nuus in die vorm van die uiters besige Mount Edgecombe Wisselaar noord van Durban aan die KZN Noordkus wat pas voltooi is en op 30 Oktober deur Minister van Vervoer Blade Nzimande amptelik geopen is. Die wisselaar open ŉ bottelnek van verkeersophoping by die samevloeiing van die besige N2 en N41 roetes, met sowat 40 000 voertuie per dag wat die afgelope sowat twee jaarbygekom het.
Die wisselaar word gesien as ŉ ikoon i.t.v. siviele ingenieurswese en argitektoniese ontwerp, terwyl dit na beplanning sal bydra tot toename van miljarde rand beleggings in die KZN Noorkusgebied. Die totale projekkoste het R1,1 miljard beloop en is een van die grootste projekte wat Sanral nog in KZN aangepak het. Dit het ook ŉ enorme inspuiting beteken vir kleinsake ontwikkeling in die streek.
Siening van politieke ontleder Prince Mashele
Bladsy 11 van 98